13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 188266 της 30 Ιουλ./20 Αυγ. 1957 Περί αρμοδιότητος του Υπολόγου Συμψηφισμών δια την εξόφλησιν χρηματικών ενταλμάτων εκδιδομένων εις βάρος του ειδικού προϋπολογισμού Δημοσίων Επενδύσεων. Έχοντες υπ’ όψιν: α)Τας διατάξεις των Νόμ. 2212/1952 και 2957/ 1954. β)Τας αποφάσεις των Υπουργών Συντονισμού και Οικονομικών υπ’ αριθ. 21356/12.3.53 «περί τρόπου πληρωμής δαπανών Δημοσίων Επενδύσεων εκ των παρά τη Τραπέζη της Ελλάδος λογαριασμών εκάστου έργου» (ΦΕΚ 75/26.3.53, τεύχ. Β΄) και 32965/23.5.53 (ΦΕΚ 128/8.6.53, τεύχ. Β΄) αφορώσης την εμφάνισιν ως εξόδων προϋπολογισμού Δημοσίων Επενδύσεων των προκαταβολών των ενεργουμένων δι’ έργα εκτελούμενα ευθύνη Νομικών Προσώπων Δημοσίου Δικαίου και λοιπών Δημοσίων Οργανισμών και Επιχειρήσεων, απολαμβανόντων διοικητικής και οικονομικής αυτοτελείας. γ)Ότι δια τα εκτελούμενα έργα Δημοσίων Επενδύσεων ενεργείται χρηματοδότησις των οικείων φορέων-Υπουργείων δια προκαταβολών του Δημοσίου, μέσω της Τραπέζης Ελλάδος, εις τους οικείους παρ’ αυτή λογαριασμούς των υπευθύνων διαχειριστών έργων, ως δημοσίων Υπολόγων, ή των οικείων Νομικών Προσώπων Δημοσίου Δικαίου και λοιπών Δημοσίων Οργανισμών και Επιχειρήσεων, εις βάρος δε των λογαριασμών τούτων οι υπόλογοι διαχειρισταί ενεργούσι πληρωμάς κατά τα κεκανονισμένα. δ)Ότι, προς τακτοποίησιν των πληρωμών τούτων, οι υπόλογοι διαχειρισταί υποβάλλουσιν εις τας αρμοδίας Υπηρεσίας Εντελλομένων Εξόδων (μέσω των προϊσταμένων των Υπηρεσιών, αίτινες επιβλέπουν την εκτέλεσιν του έργου) τα οικεία δικαιολογητικά, βάσει των οποίων εκδίδονται συμψηφιστικά χρηματικά εντάλματα επ’ ονόματι τούτων άτινα δια την ενέργειαν των αναγκαίων λογιστικών εγγραφών, δέον να εκδίδωνται επί του Υπολόγου Συμψηφισμών, η εξόφλησις όμως τούτων, δια χορηγήσεως αποδείξεων των δικαιούχων, επ’ ονόματι των οποίων έχουσιν εκδοθή, εις τον Υπόλογον Συμψηφισμών, δεν καθίσταται δυνατή, καθ’ όσον δεν λαμβάνει χώραν πραγματική πληρωμή του χρηματικού εντάλματος, αλλά συμψηφιστική τοιαύτη, προς τακτοποίησιν γενομένης προγενεστέρας πληρωμής υπό του Δημοσίου Ταμείου, δηλαδή προκαταβολής ενεργηθείσης, μέσω της Τραπέζης της Ελλάδος, δια λογαριασμόν του Υπολόγου Συμψηφισμών την παρακολούθησιν δε της τακτοποιήσεως των τοιούτων προκαταβολών υπέχει η παρά τη Γ.Δ.Δ. Λογιστικού Υπηρεσία Δημοσίων Επενδύσεων, αποφασίζομεν: 1.Ο Υπόλογος Συμψηφισμών καθίσταται αρμόδιος δια την εξόφλησιν χρηματικών ενταλμάτων (τακτικών ή προπληρωμής), εκδιδομένων εις βάρος του ειδικού προϋπολογισμού Δημοσίων Επενδύσεων υπό των Υπουργείων-φορέων ή των δευτερευόντων διατακτών (Υπηρεσία Παραγωγικών Έργων Μακεδονίας, Ειδική Υπηρεσία Υδραυλικών Έργων Μακεδονίας κλπ.) και επ’ ονόματι της Τραπέζης της Ελλάδος ή δημοσίων υπολόγων διαχειριστών έργων ή επιχορηγουμένων Νομικών Προσώπων. 2.Η συμψηφιστική εξόφλησις των ανωτέρω χρηματικών ενταλμάτων ενεργείται κατόπιν ειδικής εγγράφου εντολής της παρά τη Γ.Δ.Δ. λογιστικού, Υπηρεσίας Δημοσίων Επενδύσεων προς τον Υπόλογον Συμψηφισμών και άνευ αποδείξεως του δικαιούχου, πιστώσει του οικείου λογαριασμού, όστις εχρεώθη δια της γενομένης χρηματοδοτήσεως του έργου δημοσίων επενδύσεων. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 126,64) Σελ. 126,65 Δημόσιες Επενδύσεις 25.Β.δ.13 25.Β.δ.13 Δημόσιες Επενδύσεις 